title: Απόφαση του Συμβουλίου, της 21ης Οκτωβρίου 2010, για τη θέση που πρέπει να λάβει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης που συγκροτήθηκε δυνάμει της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης

text:
               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/35

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Οκτωβρίου 2010
   για τη θέση που πρέπει να λάβει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης που συγκροτήθηκε δυνάμει της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης
   (2010/702/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 2 στοιχείο β) σε συνδυασμό με το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 47 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου (1) («συμφωνία»), προβλέπει ότι το συμβούλιο σταθεροποίησης και σύνδεσης θεσπίζει, με απόφαση, τις κατάλληλες διατάξεις για την υλοποίηση των στόχων που προβλέπονται στο εν λόγω άρθρο.

               (2)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να τηρήσει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης που συγκροτήθηκε δυνάμει της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, όσον αφορά την εφαρμογή του άρθρου 47 της συμφωνίας, βασίζεται στο σχέδιο απόφασης του συμβουλίου σταθεροποίησης και σύνδεσης που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της.

      Λουξεμβούργο, 21 Οκτωβρίου 2010.

            Για το Συμβούλιο

            Η Πρόεδρος

         J. MILQUET

      (1)  ΕΕ L 26 της 28.1.2005, σ. 3.
    ---documentbreak---

               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/36

         Σχέδιο
   ΑΠΌΦΑΣΗΣ αριθ. …/… ΤΟΥ ΣΥΜΒΟΥΛΊΟΥ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ
   που συγκροτήθηκε δυνάμει της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου,
   της …
   σχετικά με τις διατάξεις για τον συντονισμό των συστημάτων κοινωνικής ασφάλισης που περιλαμβάνονται στη συμφωνία σταθεροποίησης και σύνδεσης
   ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
   Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου (1), και ιδίως το άρθρο 47,
   Εκτιμώντας τα ακόλουθα:

               (1)

               Το άρθρο 47 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου («συμφωνία»), προβλέπει τον συντονισμό των συστημάτων κοινωνικής ασφάλισης της Κροατίας και των κρατών μελών και καθορίζει τις αρχές γι’ αυτόν τον συντονισμό.

               (2)

               Το άρθρο 47 της συμφωνίας προβλέπει ότι το συμβούλιο σταθεροποίησης και σύνδεσης θεσπίζει απόφαση με σκοπό την εφαρμογή των στόχων που καθορίζονται στο εν λόγω άρθρο.

               (3)

               Όσον αφορά την εφαρμογή της αρχής της μη διάκρισης, η παρούσα απόφαση δεν θα πρέπει να δίνει πρόσθετα δικαιώματα που να απορρέουν από ορισμένα γεγονότα ή συμβάντα διαπιστωθέντα στο έδαφος του άλλου συμβαλλόμενου μέρους, εφόσον αυτά τα γεγονότα ή συμβάντα δεν λαμβάνονται υπόψη δυνάμει της νομοθεσίας του πρώτου συμβαλλόμενου μέρους, πλην του δικαιώματος εξαγωγής ορισμένων παροχών.

               (4)

               Κατά την εφαρμογή της παρούσας απόφασης, το δικαίωμα των κροατών εργαζομένων σε οικογενειακές παροχές θα πρέπει να υπόκειται στον όρο ότι τα μέλη της οικογένειάς τους κατοικούν νομίμως μαζί τους στο κράτος μέλος όπου απασχολούνται οι εργαζόμενοι. Η παρούσα απόφαση δεν θα πρέπει να δίνει δικαίωμα σε οικογενειακές παροχές για τα μέλη της οικογένειάς τους που κατοικούν σε άλλο κράτος, π.χ. την Κροατία.

               (5)

               Ο κανονισμός (ΕΚ) αριθ. 859/2003 του Συμβουλίου (2) επεκτείνει ήδη τις διατάξεις του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 στους υπηκόους τρίτων χωρών οι οποίοι δεν καλύπτονται ήδη από τις διατάξεις αυτές μόνον λόγω της ιθαγένειάς τους. Ο κανονισμός (ΕΚ) αριθ. 859/2003 καλύπτει ήδη την αρχή του συνυπολογισμού των περιόδων ασφάλισης που κατοχυρώνουν οι κροάτες εργαζόμενοι στα διάφορα κράτη μέλη, όσον αφορά το δικαίωμα σε ορισμένες παροχές, όπως ορίζονται στην πρώτη περίπτωση του άρθρου 47 παράγραφος 1 της συμφωνίας.

               (6)

               Ενδέχεται να απαιτείται να προβλεφθούν ειδικές διατάξεις που να ανταποκρίνονται στα ιδιαίτερα χαρακτηριστικά της νομοθεσίας της Κροατίας για τη διευκόλυνση της εφαρμογής των κανόνων συντονισμού.

               (7)

               Προκειμένου να εξασφαλισθεί η ομαλή λειτουργία του συντονισμού των συστημάτων κοινωνικής ασφάλισης των κρατών μελών και της Κροατίας, κρίνεται αναγκαία η πρόβλεψη ειδικών διατάξεων όσον αφορά τη συνεργασία μεταξύ των κρατών μελών και της Κροατίας, καθώς και μεταξύ του ενδιαφερομένου και του φορέα του αρμόδιου κράτους.

               (8)

               Θα πρέπει να θεσπισθούν μεταβατικές διατάξεις για να προστατευθούν τα πρόσωπα που καλύπτονται από την παρούσα απόφαση ώστε να διασφαλιστεί ότι αυτοί δεν θα απωλέσουν δικαιώματα ως συνέπεια της έναρξης ισχύος της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΜΕΡΟΣ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Ορισμοί
   1.   Για τους σκοπούς της παρούσας απόφασης, νοούνται ως:
   α)   «συμφωνία»: η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου·
   β)   «κανονισμός»: ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (3), όπως εφαρμόζεται στα κράτη μέλη της Ευρωπαϊκής Ένωσης·
   γ)   «κανονισμός εφαρμογής»: ο κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (4)·
   δ)   «κράτος μέλος»: ένα κράτος μέλος της Ευρωπαϊκής Ένωσης·
   ε)   «εργαζόμενος»:

               i)

               για τους σκοπούς της νομοθεσίας κράτους μέλους, πρόσωπο που ασκεί δραστηριότητα ως μισθωτός εργαζόμενος κατά την έννοια του άρθρου 1 στοιχείο α) του κανονισμού·

               ii)

               για τους σκοπούς της νομοθεσίας της Κροατίας, πρόσωπο που ασκεί δραστηριότητα ως μισθωτός εργαζόμενος κατά την έννοια της εν λόγω νομοθεσίας·

         στ)   «μέλος της οικογένειας»:

               i)

               για τους σκοπούς της νομοθεσίας κράτους μέλους, ένα μέλος της οικογένειας κατά την έννοια του άρθρου 1 στοιχείο θ) του κανονισμού·

               ii)

               για τους σκοπούς της νομοθεσίας της Κροατίας, ένα μέλος της οικογένειας κατά την έννοια της εν λόγω νομοθεσίας·

         ζ)   «νομοθεσία»:

               i)

               σε σχέση με τα κράτη μέλη, νομοθεσία κατά την έννοια του άρθρου 1 στοιχείο ιβ) του κανονισμού, όπως εφαρμόζεται για τις καλυπτόμενες από την παρούσα απόφαση παροχές·

               ii)

               σε σχέση με την Κροατία, η σχετική νομοθεσία, όπως εφαρμόζεται στην Κροατία για τις καλυπτόμενες από την παρούσα απόφαση παροχές·

         η)   «παροχές»:

               —

               συντάξεις γήρατος,

               —

               συντάξεις επιζώντων,

               —

               συντάξεις για εργατικά ατυχήματα και επαγγελματικές ασθένειες,

               —

               συντάξεις αναπηρίας που έχουν σχέση με εργατικά ατυχήματα και επαγγελματικές ασθένειες,

               —

               οικογενειακά επιδόματα·

         θ)   «εξαγώγιμες παροχές»:

               i)

               σε σχέση με τα κράτη μέλη:

                           —

                           συντάξεις γήρατος,

                           —

                           συντάξεις επιζώντων,

                           —

                           συντάξεις για εργατικά ατυχήματα και επαγγελματικές ασθένειες,

                           —

                           συντάξεις αναπηρίας που έχουν σχέση με εργατικά ατυχήματα και επαγγελματικές ασθένειες,

                     κατά την έννοια του παρόντος κανονισμού, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα Χ του κανονισμού·

               ii)

               σε σχέση με την Κροατία, οι αντίστοιχες παροχές που προβλέπονται σύμφωνα με τη νομοθεσία της Κροατίας, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα I της παρούσας απόφασης.

         2.   Οι υπόλοιποι όροι που χρησιμοποιούνται στην παρούσα απόφαση φέρουν την έννοια που τους έχει αποδοθεί:

               α)

               όσον αφορά τα κράτη μέλη, από τον κανονισμό και τον κανονισμό εφαρμογής·

               β)

               όσον αφορά την Κροατία, από την αντίστοιχη σχετική νομοθεσία, όπως ισχύει στην Κροατία.

         Άρθρο 2
   Καλυπτόμενα πρόσωπα
   Η παρούσα απόφαση εφαρμόζεται:

               α)

               στους εργαζομένους που είναι υπήκοοι της Κροατίας, οι οποίοι απασχολούνται ή έχουν απασχοληθεί νομίμως στο έδαφος κράτους μέλους και οι οποίοι υπάγονται ή υπήχθησαν στη νομοθεσία ενός ή περισσότερων κρατών μελών, καθώς και στους επιζώντες τους·

               β)

               στα μέλη των οικογενειών των εργαζομένων που αναφέρονται στο στοιχείο α), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται σε κράτος μέλος·

               γ)

               στους εργαζομένους που είναι υπήκοοι κράτους μέλους, οι οποίοι απασχολούνται ή έχουν απασχοληθεί νομίμως στο έδαφος της Κροατίας και οι οποίοι υπάγονται ή υπήχθησαν στη νομοθεσία της Κροατίας, καθώς και στους επιζώντες τους, και

               δ)

               στα μέλη των οικογενειών των εργαζομένων που αναφέρονται στο στοιχείο γ), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται στην Κροατία.

         Άρθρο 3
   Ίση μεταχείριση
   1.   Εργαζόμενοι που είναι υπήκοοι της Κροατίας και απασχολούνται νομίμως σε κράτος μέλος, καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους του κράτους μέλους στο οποίο απασχολούνται αυτοί οι εργαζόμενοι.
   2.   Εργαζόμενοι που είναι υπήκοοι κράτους μέλους και απασχολούνται νομίμως στην Κροατία, καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους της Κροατίας.
   ΜΕΡΟΣ II

      ΣΧΕΣΕΙΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΤΗΣ ΚΡΟΑΤΙΑΣ

   Άρθρο 4
   Άρση των ρητρών κατοικίας
   1.   Οι εξαγώγιμες παροχές κατά την έννοια του άρθρου 1 παράγραφος 1 στοιχείο θ), τις οποίες δικαιούνται τα πρόσωπα που αναφέρονται στο άρθρο 2 στοιχεία α) και γ), δεν μπορούν να υποστούν καμία μείωση, τροποποίηση, αναστολή, ανάκληση ή κατάσχεση λόγω του γεγονότος ότι ο δικαιούχος κατοικεί,

               i)

               όσον αφορά παροχή προβλεπόμενη από τη νομοθεσία κράτους μέλους, στο έδαφος της Κροατίας, ή

               ii)

               όσον αφορά παροχή προβλεπόμενη από τη νομοθεσία της Κροατίας, στο έδαφος κράτους μέλους.

         2.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο β) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος του οικείου κράτους μέλους, εφόσον τα εν λόγω μέλη της οικογένειας κατοικούν εντός του εδάφους της Κροατίας.
   3.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο δ) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος της Κροατίας, εφόσον τα εν λόγω μέλη της οικογένειας κατοικούν εντός του εδάφους ενός κράτους μέλους.
   ΜΕΡΟΣ ΙΙΙ

      ΔΙΑΦΟΡΕΣ ΔΙΑΤΑΞΕΙΣ

   Άρθρο 5
   Συνεργασία
   1.   Τα κράτη μέλη και η Κροατία κοινοποιούν μεταξύ τους κάθε πληροφορία που αφορά τις τροποποιήσεις της νομοθεσίας τους που δύνανται να επηρεάσουν την εφαρμογή της παρούσας απόφασης.
   2.   Για τους σκοπούς της παρούσας απόφασης, οι αρχές και οι φορείς των κρατών μελών και της Κροατίας παρέχουν μεταξύ τους κάθε δυνατή διευκόλυνση, και ενεργούν σαν να επρόκειτο για την εφαρμογή της δικής τους νομοθεσίας. Η διοικητική συνδρομή από τις ανωτέρω αρχές και φορείς παρέχεται, κατά κανόνα, δωρεάν. Ωστόσο, οι αρμόδιες αρχές των κρατών μελών και της Κροατίας μπορούν να συμφωνήσουν την απόδοση ορισμένων δαπανών.
   3.   Για τους σκοπούς της παρούσας απόφασης, οι αρχές και οι φορείς των κρατών μελών και της Κροατίας μπορούν να επικοινωνούν απευθείας μεταξύ τους, καθώς και με τους ενδιαφερομένους ή τους εκπροσώπους τους.
   4.   Οι φορείς και τα πρόσωπα που καλύπτονται από την παρούσα απόφαση έχουν υποχρέωση αμοιβαίας ενημέρωσης και συνεργασίας, ώστε να εξασφαλίζεται η ορθή εφαρμογή της παρούσας απόφασης.
   5.   Τα ενδιαφερόμενα πρόσωπα υποχρεούνται να ενημερώνουν το συντομότερο δυνατόν τους φορείς του αρμόδιου κράτους μέλους ή της Κροατίας, εφόσον πρόκειται για το αρμόδιο κράτος, και του κράτους μέλους κατοικίας ή της Κροατίας, εφόσον πρόκειται για το κράτος κατοικίας, σχετικά με κάθε αλλαγή της προσωπικής ή οικογενειακής τους κατάστασης, η οποία έχει επιπτώσεις στα δικαιώματά τους επί των παροχών δυνάμει της παρούσας αποφάσεως.
   6.   Η μη τήρηση της υποχρέωσης ενημέρωσης που προβλέπεται στην παράγραφο 5 μπορεί να έχει ως αποτέλεσμα τη λήψη ανάλογων μέτρων σύμφωνα με την εθνική νομοθεσία. Εντούτοις, τα μέτρα αυτά πρέπει να είναι ισοδύναμα με εκείνα που εφαρμόζονται σε παρόμοιες καταστάσεις βάσει της εθνικής νομοθεσίας και δεν πρέπει να καθιστούν, στην πράξη, αδύνατη ή υπερβολικά δύσκολη την άσκηση των δικαιωμάτων που αναγνωρίζονται στους ενδιαφερομένους με την παρούσα απόφαση.
   7.   Τα κράτη μέλη και η Κροατία δύνανται να προβλέπουν εθνικές διατάξεις οι οποίες θεσπίζουν όρους ώστε η διαπίστωση θεμελίωσης δικαιώματος στις παροχές να λαμβάνει υπόψη το γεγονός ότι οι δικαιούχοι διαμένουν ή κατοικούν εκτός της επικράτειας του κράτους όπου βρίσκεται ο φορέας οφειλέτης. Οι εν λόγω διατάξεις είναι αναλογικές, δεν πρέπει να συνεπάγονται διακρίσεις λόγω εθνικότητας και πρέπει να συνάδουν προς τις αρχές της παρούσας απόφασης. Αυτές οι διατάξεις πρέπει να γνωστοποιούνται στο συμβούλιο σταθεροποίησης και σύνδεσης.
   Άρθρο 6
   Διοικητικοί έλεγχοι και ιατρικές εξετάσεις
   1.   Το παρόν άρθρο ισχύει για τα πρόσωπα που προβλέπονται στο άρθρο 2 και λαμβάνουν τις εξαγώγιμες παροχές του άρθρου 1 παράγραφος 1 στοιχείο θ) καθώς και για τους φορείς που έχουν αναλάβει την εφαρμογή της παρούσας απόφασης.
   2.   Όταν ένας δικαιούχος παροχών ή αιτών παροχές ή μέλος της οικογένειάς του διαμένει ή κατοικεί στο έδαφος κράτους μέλους, ενώ ο φορέας οφειλέτης ευρίσκεται στην Κροατία, ή διαμένει ή κατοικεί στην Κροατία, ενώ ο φορέας οφειλέτης ευρίσκεται σε κράτος μέλος, η ιατρική εξέταση διενεργείται, κατόπιν αιτήσεως του ανωτέρω φορέα, από τον φορέα του τόπου διαμονής ή κατοικίας του δικαιούχου, σύμφωνα με τις διαδικασίες που προβλέπονται από τη νομοθεσία που εφαρμόζει ο φορέας αυτός.
   Ο φορέας οφειλέτης ενημερώνει τον φορέα του τόπου διαμονής ή κατοικίας για οποιεσδήποτε ειδικές προϋποθέσεις, εφόσον απαιτείται, πρέπει να τηρούνται και για οποιαδήποτε σημεία πρέπει να καλύπτονται από την ιατρική εξέταση.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε την ιατρική εξέταση.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του, είτε στο έδαφος όπου βρίσκεται η διαμονή ή κατοικία του δικαιούχου της παροχής ή του αιτούντος αυτήν, είτε στη χώρα στην οποία ευρίσκεται ο φορέας οφειλέτης. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   3.   Όταν ένας δικαιούχος παροχών ή αιτών παροχές ή μέλος της οικογένειάς του διαμένει ή κατοικεί στο έδαφος κράτους μέλους, ενώ ο φορέας οφειλέτης ευρίσκεται στην Κροατία, ή κατοικεί ή διαμένει στην Κροατία, ενώ ο φορέας οφειλέτης ευρίσκεται σε κράτος μέλος, ο διοικητικός έλεγχος διενεργείται, κατόπιν αιτήσεως του φορέα οφειλέτη, από τον φορέα του τόπου διαμονής ή κατοικίας του δικαιούχου.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τον διοικητικό έλεγχο.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από επαγγελματία της επιλογής του. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   4.   Ένα ή περισσότερα κράτη μέλη και η Κροατία μπορούν να συμφωνούν επί άλλων διοικητικών διατάξεων, υπό την προϋπόθεση ότι ενημερώνουν σχετικά το συμβούλιο σταθεροποίησης και σύνδεσης.
   5.   Κατ’ εξαίρεση της αρχής της δωρεάν αμοιβαίας διοικητικής συνδρομής του άρθρου 5 παράγραφος 2 της παρούσας απόφασης, το πραγματικό ποσό των δαπανών των ελέγχων που αναφέρονται στις παραγράφους 2 και 3 του παρόντος άρθρου αποδίδεται στον φορέα στον οποίο έχει ανατεθεί η εκτέλεσή τους από τον φορέα οφειλέτη που τους ζήτησε.
   Άρθρο 7
   Εφαρμογή του άρθρου 120 της συμφωνίας
   Το άρθρο 120 της συμφωνίας ισχύει σε περίπτωση που οποιοδήποτε συμβαλλόμενο μέρος θεωρεί ότι το άλλο συμβαλλόμενο μέρος δεν έχει συμμορφωθεί με τις υποχρεώσεις των άρθρων 5 και 6.
   Άρθρο 8
   Ειδικές διατάξεις για την εφαρμογή της νομοθεσίας της Κροατίας
   Το συμβούλιο σταθεροποίησης και σύνδεσης μπορεί, εφόσον κρίνεται αναγκαίο, να θεσπίσει ειδικές διατάξεις για την εφαρμογή της νομοθεσίας της Κροατίας στο παράρτημα II.
   Άρθρο 9
   Διοικητικές διαδικασίες από ισχύουσες διμερείς συμφωνίες
   Οι διοικητικές διαδικασίες που περιλαμβάνονται σε υφιστάμενες διμερείς συμφωνίες μεταξύ κράτους μέλους και της Κροατίας μπορούν να συνεχίσουν να εφαρμόζονται εφόσον οι εν λόγω διαδικασίες δεν επηρεάζουν αρνητικά τα δικαιώματα ή τις υποχρεώσεις των ενδιαφερομένων όπως ορίζονται στην παρούσα απόφαση.
   Άρθρο 10
   Συμφωνίες που συμπληρώνουν τις διαδικασίες εφαρμογής της παρούσας απόφασης
   Ένα ή περισσότερα κράτη μέλη και η Κροατία μπορούν, εφόσον κρίνεται αναγκαίο, να συνάπτουν συμφωνίες για τη συμπλήρωση των διοικητικών διαδικασιών εφαρμογής της παρούσας απόφασης, ιδίως για την πρόληψη και την καταπολέμηση της απάτης και των σφαλμάτων.
   ΜΕΡΟΣ ΙV

      ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

   Άρθρο 11
   Μεταβατικές διατάξεις
   1.   Δεν αποκτώνται δικαιώματα δυνάμει της παρούσας αποφάσεως για την περίοδο πριν από την ημερομηνία έναρξης της ισχύος της.
   2.   Με την επιφύλαξη της παραγράφου 1, αποκτάται δικαίωμα δυνάμει της παρούσας αποφάσεως ακόμη και εάν αναφέρεται σε γεγονός που συνέβη πριν από την ημερομηνία έναρξης της ισχύος της.
   3.   Κάθε παροχή που δεν έχει χορηγηθεί ή έχει ανασταλεί λόγω της ιθαγένειας ή του τόπου κατοικίας του ενδιαφερομένου, καταβάλλεται ή επαναχορηγείται, κατόπιν αιτήσεώς του, από την ημερομηνία έναρξης της ισχύος της παρούσας απόφασης, υπό την επιφύλαξη ότι τα δικαιώματα για τα οποία χορηγήθηκαν παροχές στο παρελθόν δεν ρυθμίσθηκαν με εφάπαξ καταβολή.
   4.   Εάν η αίτηση στην οποία αναφέρεται η παράγραφος 3 υποβληθεί εντός δύο ετών από την ημερομηνία έναρξης της ισχύος της παρούσας απόφασης, τα δικαιώματα που αποκτώνται δυνάμει της παρούσας αποφάσεως ισχύουν από την ημερομηνία έναρξης της ισχύος της παρούσας απόφασης και δεν μπορεί να γίνεται επίκληση κατά των ενδιαφερόμενων προσώπων της νομοθεσίας οποιουδήποτε κράτους μέλους ή της Κροατίας η οποία αφορά σε στέρηση ή περιορισμό δικαιωμάτων.
   5.   Εάν η αίτηση στην οποία αναφέρεται η παράγραφος 3 υποβληθεί μετά τη λήξη της διετούς προθεσμίας από την ημερομηνία έναρξης της ισχύος της παρούσας απόφασης, τα δικαιώματα από τα οποία δεν εξέπεσε ο δικαιούχος ή τα οποία δεν παραγράφηκαν αποκτώνται από την ημερομηνία υποβολής της αίτησης, με την επιφύλαξη τυχόν ευνοϊκότερων διατάξεων της νομοθεσίας κράτους μέλους ή της Κροατίας.
   Άρθρο 12
   Παραρτήματα της παρούσας απόφασης
   1.   Τα παραρτήματα της παρούσας απόφασης αποτελούν αναπόσπαστο μέρος αυτής.
   2.   Κατόπιν αιτήσεως της Κροατίας, τα παραρτήματα μπορούν να τροποποιηθούν με απόφαση του συμβουλίου σταθεροποίησης και σύνδεσης.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει την πρώτη ημέρα του πρώτου μήνα μετά την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

      …,

            Για το Συμβούλιο Σταθεροποίησης και Σύνδεσης

            Ο Πρόεδρος

      (1)  ΕΕ L 26 της 28.1.2005, σ. 3.

      (2)  ΕΕ L 124 της 20.5.2003, σ. 1.

      (3)  ΕΕ L 166 της 30.4.2004, σ. 1.

      (4)  ΕΕ L 284 της 30.10.2009, σ. 1.
   ΠΑΡΑΡΤΗΜΑ I

      ΚΑΤΑΛΟΓΟΣ ΕΙΔΙΚΩΝ ΜΗ ΑΝΤΑΠΟΔΟΤΙΚΩΝ ΠΑΡΟΧΩΝ ΣΕ ΧΡΗΜΑ ΤΗΣ ΚΡΟΑΤΙΑΣ

   …
   ΠΑΡΑΡΤΗΜΑ II

      ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΝΟΜΟΘΕΣΙΑΣ ΤΗΣ ΚΡΟΑΤΙΑΣ

   …


title: 2009/305/ΕΚ: Απόφαση του Συμβουλίου, της 15ης Σεπτεμβρίου 2008 , για την υπογραφή της συμφωνίας μεταξύ της Ευρωπαϊκής Κοινότητας και του κράτους του Ισραήλ σχετικά με ορισμένες πτυχές των αεροπορικών μεταφορών

text:
               2.4.2009

               EL

               Επίσημη Εφημερίδα της Ευρωπαϊκής Ένωσης

               L 90/9

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Σεπτεμβρίου 2008
   για την υπογραφή της συμφωνίας μεταξύ της Ευρωπαϊκής Κοινότητας και του κράτους του Ισραήλ σχετικά με ορισμένες πτυχές των αεροπορικών μεταφορών
   (2009/305/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία με το κράτος του Ισραήλ σχετικά με ορισμένες πτυχές των αεροπορικών μεταφορών, με βάση τους μηχανισμούς και τις οδηγίες που περιλάμβανε το παράρτημα της απόφασης της 5ης Ιουνίου 2003, με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.

               (3)

               Η συμφωνία που έχει διαπραγματευθεί η Επιτροπή είναι σκόπιμο να υπογραφεί υπό την επιφύλαξη της ενδεχόμενης σύναψής της σε μεταγενέστερη ημερομηνία,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και του κράτους του Ισραήλ σχετικά με ορισμένες πτυχές των αεροπορικών μεταφορών εγκρίνεται εξ ονόματος της Κοινότητας, υπό την επιφύλαξη της απόφασης του Συμβουλίου για τη σύναψή της.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο(-α) να υπογράψει(-ουν) τη συμφωνία εξ ονόματος της Κοινότητας, υπό την επιφύλαξη της σύναψής της.
   Άρθρο 3
   Ο Πρόεδρος του Συμβουλίου εξουσιοδοτείται να προβεί στην κοινοποίηση που προβλέπει το άρθρο 8 παράγραφος 1 της συμφωνίας.

      Βρυξέλλες, 15 Σεπτεμβρίου 2008.

            Για το Συμβούλιο

            Ο Πρόεδρος

         B. KOUCHNER

    ---documentbreak---

               2.4.2009

               EL

               Επίσημη Εφημερίδα της Ευρωπαϊκής Ένωσης

               L 90/10

         ΣΥΜΦΩΝΊΑ
   μεταξύ της Ευρωπαϊκής Κοινότητας και του κράτους του Ισραήλ σχετικά με ορισμένες πτυχές των αεροπορικών μεταφορών
   Η ΕΥΡΩΠΑΪΚΗ ΚΟΙΝΟΤΗΤΑ,
   αφενός, και
   ΤΟ ΚΡΑΤΟΣ ΤΟΥ ΙΣΡΑΗΛ (στο εξής «Ισραήλ»),
   αφετέρου,
   (στο εξής «συμβαλλόμενα μέρη»),
   Αφού ενημερώθηκαν από την Ευρωπαϊκή Κοινότητα:
   ότι έχουν συναφθεί διμερείς συμφωνίες αεροπορικών μεταφορών μεταξύ αρκετών κρατών μελών της Ευρωπαϊκής Κοινότητας και του κράτους του Ισραήλ, οι οποίες περιέχουν διατάξεις που επί του παρόντος δεν είναι συμβατές προς την κοινοτική νομοθεσία,
   ότι η Ευρωπαϊκή Κοινότητα έχει αποκλειστική αρμοδιότητα επί διαφόρων πτυχών των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και τρίτων χωρών, περιλαμβανομένου του Ισραήλ,
   ότι, βάσει του δικαίου της Ευρωπαϊκής Κοινότητας, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα ισότιμης πρόσβασης στα αεροπορικά δρομολόγια μεταξύ κρατών μελών της Ευρωπαϊκής Κοινότητας και τρίτων χωρών,
   ότι ορισμένες διατάξεις των διμερών συμφωνιών μεταξύ κρατών μελών της Ευρωπαϊκής Κοινότητας και του κράτους του Ισραήλ στον τομέα των αεροπορικών μεταφορών πρέπει να εναρμονισθούν με το δίκαιο της Ευρωπαϊκής Κοινότητας ώστε να υπάρξει στέρεη νομική βάση για τις αεροπορικές μεταφορές μεταξύ της Ευρωπαϊκής Κοινότητας και του κράτους του Ισραήλ και να διαφυλαχθεί η συνέχεια αυτών των αεροπορικών μεταφορών,
   ότι, με βάση το δίκαιο της Ευρωπαϊκής Κοινότητας, οι αερομεταφορείς δεν μπορούν καταρχήν να συνάπτουν συμφωνίες που μπορούν να θίξουν τις συναλλαγές μεταξύ κρατών μελών της Ευρωπαϊκής Κοινότητας και έχουν ως αντικείμενο ή αποτέλεσμα την παρακώλυση, τον περιορισμό ή την στρέβλωση του ανταγωνισμού,
   ότι ορισμένες διατάξεις των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και του κράτους του Ισραήλ, οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συνεννοημένων πρακτικών που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένα δρομολόγια, ή ii) ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων στα εκάστοτε δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,
   ότι σκοπός της Ευρωπαϊκής Κοινότητας, σύμφωνα με την παρούσα συμφωνία, δεν είναι να αυξήσει τον συνολικό όγκο της αεροπορικής κίνησης μεταξύ της Ευρωπαϊκής Κοινότητας και του κράτους του Ισραήλ, να μεταβάλει την ισορροπία μεταξύ κοινοτικών αερομεταφορέων και αερομεταφορέων του Ισραήλ ή να διαπραγματευθεί τροποποιήσεις των διατάξεων περί δικαιωμάτων μεταφοράς που περιέχονται στις υφιστάμενες διμερείς συμφωνίες αεροπορικών μεταφορών,
   ΤΑ ΣΥΜΒΑΛΛΟΜΕΝΑ ΜΕΡΗ ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Γενικές διατάξεις
   1.   Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.
   2.   Σε κάθε συμφωνία που παρατίθεται στο παράρτημα I, οι αναφορές σε υπηκόους κράτους μέλους συμβαλλόμενου μέρους της συμφωνίας αυτής νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε κάθε συμφωνία που παρατίθεται στο παράρτημα Ι, οι αναφορές σε αερομεταφορείς ή αεροπορικές εταιρείες κράτους μέλους συμβαλλόμενου μέρους της συμφωνίας αυτής νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
   Άρθρο 2
   Καθορισμός αερομεταφορέα από κράτος μέλος
   1.   Οι διατάξεις των παραγράφων 2 και 3 του παρόντος άρθρου αντικαθιστούν τις σχετικές διατάξεις των άρθρων που παρατίθενται αντιστοίχως στα στοιχεία α) και β) του παραρτήματος ΙΙ, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί το Ισραήλ, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   2.   Όταν γνωστοποιείται από κράτος μέλος καθορισμός αερομεταφορέα, το Ισραήλ χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

               i)

               ο αερομεταφορέας είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Κοινότητας·

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροναυτική αρχή· και

               iii)

               ο αερομεταφορέας τελεί υπό την κυριότητα, είτε άμεσα είτε μέσω πλειοψηφικής συμμετοχής, και υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων χωρών αναφερόμενων στο παράρτημα ΙΙΙ ή/και υπηκόων των συγκεκριμένων άλλων χωρών.

         3.   Το Ισραήλ δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από κράτος μέλος, εφόσον:

               i)

               ο αερομεταφορέας δεν είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν διαθέτει έγκυρη άδεια εκμετάλλευσης σύμφωνα με το δίκαιο της Ευρωπαϊκής Κοινότητας·

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν διασφαλίζει ή δεν διατηρεί τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροναυτική αρχή· ή

               iii)

               ο αερομεταφορέας δεν ανήκει, είτε άμεσα είτε μέσω πλειοψηφικής συμμετοχής, ή δεν τελεί υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων χωρών αναφερόμενων στο παράρτημα ΙΙΙ ή/και υπηκόων των συγκεκριμένων άλλων χωρών· ή

               iv)

               ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ του Ισραήλ και άλλου κράτους μέλους, και το Ισραήλ μπορεί να αποδείξει ότι ο αερομεταφορέας, ασκώντας τα δικαιώματα μεταφοράς που απορρέουν από την παρούσα συμφωνία σε δρομολόγιο που περιλαμβάνει σημείο στην επικράτεια αυτού του άλλου κράτους μέλους, καταστρατηγεί τους περιορισμούς για τα δικαιώματα μεταφοράς που επιβάλλει η διμερής συμφωνία μεταξύ του Ισραήλ και αυτού του άλλου κράτους μέλους.

         Κατά την άσκηση των δικαιωμάτων που του παρέχει η παρούσα παράγραφος, το Ισραήλ δεν εισάγει διακρίσεις μεταξύ κοινοτικών αερομεταφορέων για λόγους ιθαγένειας.
   Άρθρο 3
   Ασφάλεια πτήσεων
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο γ).
   2.   Οσάκις κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διατηρεί άλλο κράτος μέλος, τα δικαιώματα του Ισραήλ που απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και του Ισραήλ ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφάλειας πτήσεων από το άλλο αυτό κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
   Άρθρο 4
   Ναύλοι εντός της Ευρωπαϊκής Κοινότητας
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο δ).
   2.   Οι ναύλοι που επιβάλλονται από αερομεταφορέα(-είς) καθορισμένο(-ους) από το Ισραήλ βάσει συμφωνίας που παρατίθεται στο παράρτημα Ι, η οποία περιέχει διάταξη περιλαμβανόμενη στο παράρτημα ΙΙ στοιχείο δ) για μεταφορά εξ ολοκλήρου εντός της Ευρωπαϊκής Κοινότητας, υπόκεινται στο δίκαιο της Ευρωπαϊκής Κοινότητας.
   Άρθρο 5
   Συμβατότητα με τους κανόνες ανταγωνισμού
   1.   Κατά παρέκκλιση από τυχόν αντίθετες διατάξεις, καμία διάταξη οποιασδήποτε από τις συμφωνίες που παρατίθεται στο παράρτημα Ι: i) δεν απαιτεί ούτε ευνοεί την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που εμποδίζουν ή νοθεύουν τον ανταγωνισμό· ii) δεν ενισχύει τις επιπτώσεις τέτοιων συμφωνιών, αποφάσεων ή εναρμονισμένων πρακτικών· ή iii) δεν αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, στρεβλώνουν ή περιορίζουν τον ανταγωνισμό.
   2.   Δεν εφαρμόζονται οι διατάξεις των συμφωνιών του παραρτήματος Ι οι οποίες δεν συμβιβάζονται με την παράγραφο 1 του παρόντος άρθρου.
   Άρθρο 6
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος της.
   Άρθρο 7
   Αναθεώρηση ή τροποποίηση
   Τα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία, σύμφωνα με τις διατάξεις του άρθρου 8, με κοινή συναίνεση.
   Άρθρο 8
   Έναρξη ισχύος
   Η παρούσα συμφωνία αρχίζει να ισχύει όταν τα συμβαλλόμενα μέρη κοινοποιήσουν αμοιβαία και εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.
   Άρθρο 9
   Παύση ισχύος συμφωνίας
   1.   Η παύση ισχύος συμφωνίας από τις παρατιθέμενες στο παράρτημα Ι συνεπάγεται ταυτόχρονη παύση ισχύος όλων των διατάξεων της παρούσας συμφωνίας που αφορούν τη συγκεκριμένη συμφωνία η οποία παρατίθεται στο παράρτημα Ι.
   2.   Η παύση ισχύος όλων των συμφωνιών που παρατίθενται στο παράρτημα Ι συνεπάγεται ταυτόχρονη παύση ισχύος της παρούσας συμφωνίας.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      Έγινε στις Βρυξέλλες εις διπλούν, στις εννέα Δεκεμβρίου του έτους δύο χιλιάδες οκτώ, η οποία αντιστοιχεί στη δωδέκατη ημέρα του μηνός Κισλεύ του έτους πέντε χιλιάδες επτακόσια εξήντα εννέα του εβραϊκού ημερολογίου, στην αγγλική, βουλγαρική, γαλλική, γερμανική, δανική, εσθονική, ελληνική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και εβραϊκή γλώσσα.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato d'Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

   ΠΑΡΑΡΤΗΜΑ Ι

      Κατάλογος των συμφωνιών που αναφέρονται στο άρθρο 1 της παρούσας συμφωνίας

   Συμφωνίες αεροπορικών μεταφορών μεταξύ του Ισραήλ και κρατών μελών της Ευρωπαϊκής Κοινότητας, όπως αυτές τροποποιήθηκαν, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά:

               —

               Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Αυστρίας και της κυβέρνησης του κράτους του Ισραήλ, η οποία υπεγράφη στην Ιερουσαλήμ στις 2 Αυγούστου 1963, αναφερόμενη στο παράρτημα ΙΙ ως «συμφωνία Ισραήλ – Αυστρίας»

               —

               Συμφωνία αεροπορικών μεταφορών μεταξύ της κυβέρνησης του Βελγίου και της κυβέρνησης του κράτους του Ισραήλ μεταξύ και πέραν των αντίστοιχων εδαφών τους, η οποία υπεγράφη στη Hakirya στις 30 Ιουνίου 1952 αναφερόμενη στο παράρτημα ΙΙ ως «συμφωνία Ισραήλ – Βελγίου»

               —

               Συμφωνία αεροπορικών μεταφορών μεταξύ της κυβέρνησης της Δημοκρατίας της Βουλγαρίας και της κυβέρνησης του κράτους του Ισραήλ μεταξύ και πέραν των αντιστοίχων εδαφών τους, η οποία υπεγράφη στη Σόφια στις 25 Μαρτίου 1991, αναφερόμενη στο παράρτημα ΙΙ ως «συμφωνία Ισραήλ – Βουλγαρίας»

               —

               Συμφωνία αεροπορικών μεταφορών μεταξύ της κυβέρνησης της Κυπριακής Δημοκρατίας και της κυβέρνησης του κράτους του Ισραήλ, η οποία υπεγράφη στην Ιερουσαλήμ στις 21 Δεκεμβρίου 1993, αναφερόμενη στο παράρτημα ΙΙ ως «συμφωνία Ισραήλ – Κύπρου»

               —

               Συμφωνία αεροπορικών μεταφορών μεταξύ της ομοσπονδιακής κυβέρνησης της Τσεχικής και της Σλοβακικής Δημοκρατίας και της κυβέρνησης του κράτους του Ισραήλ, για την οποία η Τσεχική Δημοκρατία δήλωσε ότι δεσμεύεται από τις διατάξεις της, η οποία υπεγράφη στην Ιερουσαλήμ στις 24 Απριλίου 1991, αναφερόμενη στο παράρτημα ΙΙ ως «συμφωνία Ισραήλ – Τσεχικής Δημοκρατίας»

               —

               Συμφωνία αεροπορικών μεταφορών μεταξύ της κυβέρνησης του Βασιλείου της Δανίας και της κυβέρνησης του κράτους του Ισραήλ, η οποία υπεγράφη στην Ιερουσαλήμ στις 18 Απριλίου 1977, αναφερόμενη στο παράρτημα ΙΙ ως «συμφωνία Ισραήλ – Δανίας»

               —

               Συμφωνία αεροπορικών μεταφορών μεταξύ της κυβέρνησης της Δημοκρατίας της Φινλανδίας και της κυβέρνησης του κράτους του Ισραήλ, η οποία υπεγράφη στο Ελσίνκι στις 24 Ιουνίου 1997, αναφερόμενη στο παράρτημα ΙΙ ως «συμφωνία Ισραήλ – Φινλανδίας»

               —

               Συμφωνία αεροπορικών μεταφορών μεταξύ της κυβέρνησης της Γαλλικής Δημοκρατίας και της κυβέρνησης του κράτους του Ισραήλ, η οποία υπεγράφη στο Τελ Αβίβ στις 29 Απριλίου 1952, αναφερόμενη στο παράρτημα ΙΙ ως «συμφωνία Ισραήλ – Γαλλίας»

               —

               Συμφωνία αεροπορικών μεταφορών μεταξύ της Ομοσπονδιακής Δημοκρατίας της Γερμανίας και της κυβέρνησης του κράτους του Ισραήλ, η οποία υπεγράφη στη Βόννη στις 12 Φεβρουαρίου 1971, αναφερόμενη στο παράρτημα ΙΙ ως «συμφωνία Ισραήλ – Γερμανίας»

               —

               Συμφωνία αεροπορικών μεταφορών μεταξύ της κυβέρνησης του Βασιλείου της Ελλάδας και της κυβέρνησης του κράτους του Ισραήλ μεταξύ και πέραν των αντίστοιχων εδαφών τους, η οποία υπεγράφη στην Αθήνα στις 15 Ιουλίου 1952 αναφερόμενη στο παράρτημα ΙΙ ως «συμφωνία Ισραήλ – Ελλάδας»

               —

               Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας της Ουγγαρίας και της κυβέρνησης του κράτους του Ισραήλ, η οποία υπεγράφη στην Ιερουσαλήμ την 1η Μαρτίου 1989, αναφερόμενη στο παράρτημα ΙΙ ως «συμφωνία Ισραήλ – Ουγγαρίας»

               —

               Συμφωνία αεροπορικών μεταφορών μεταξύ της κυβέρνησης του κράτους του Ισραήλ και της κυβέρνησης της Ιρλανδίας, η οποία υπεγράφη στην Ιερουσαλήμ στις 19 Οκτωβρίου 1993, αναφερόμενη στο παράρτημα ΙΙ ως «συμφωνία Ισραήλ – Ιρλανδίας»

               —

               Συμφωνία αεροπορικών μεταφορών μεταξύ της κυβέρνησης της Ιταλικής Δημοκρατίας και της κυβέρνησης του κράτους του Ισραήλ μεταξύ και πέραν των αντίστοιχων εδαφών τους, η οποία υπεγράφη στη Ρώμη στις 18 Μαΐου 1979 αναφερόμενη στο παράρτημα ΙΙ ως «συμφωνία Ισραήλ – Ιταλίας»

               —

               Συμφωνία αεροπορικών μεταφορών μεταξύ της κυβέρνησης της Δημοκρατίας της Λετονίας και της κυβέρνησης του κράτους του Ισραήλ, η οποία υπεγράφη στην Ιερουσαλήμ στις 3 Νοεμβρίου 1993, αναφερόμενη στο παράρτημα ΙΙ ως «συμφωνία Ισραήλ – Λεττονίας»

               —

               Συμφωνία αεροπορικών μεταφορών μεταξύ της κυβέρνησης του κράτους του Ισραήλ και της κυβέρνησης της Δημοκρατίας της Λιθουανίας, η οποία μονογραφήθηκε και προσαρτήθηκε στα συμφωνημένα πρακτικά που υπογράφηκαν στην Ιερουσαλήμ στις 20 Νοεμβρίου 1997, αναφερόμενη στο παράρτημα ΙΙ ως «συμφωνία Ισραήλ – Λιθουανίας»

               —

               Συμφωνία αεροπορικών μεταφορών μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης του κράτους του Ισραήλ, η οποία υπεγράφη στο Λουξεμβούργο στις 14 Ιουνίου 1994, αναφερόμενη στο παράρτημα ΙΙ ως «συμφωνία Ισραήλ – Λουξεμβούργου»

               —

               Συμφωνία αεροπορικών μεταφορών μεταξύ της κυβέρνησης του κράτους του Ισραήλ και της κυβέρνησης της Μάλτας, η οποία υπεγράφη στην Ιερουσαλήμ στις 20 Φεβρουαρίου 1995, αναφερόμενη στο παράρτημα ΙΙ ως «συμφωνία Ισραήλ – Μάλτας»

               —

               Συμφωνία αεροπορικών μεταφορών μεταξύ της κυβέρνησης των Κάτω Χωρών και της κυβέρνησης του Ισραήλ, η οποία υπεγράφη στην Ιερουσαλήμ στις 23 Οκτωβρίου 1950, αναφερόμενη στο παράρτημα ΙΙ ως «συμφωνία Ισραήλ – Κάτω Χωρών»

               —

               Συμφωνία αεροπορικών μεταφορών μεταξύ της κυβέρνησης της Δημοκρατίας της Πολωνίας και της κυβέρνησης του κράτους του Ισραήλ, η οποία υπεγράφη στη Βαρσοβία στις 27 Φεβρουαρίου 1990, αναφερόμενη στο παράρτημα ΙΙ ως «συμφωνία Ισραήλ – Πολωνίας»

               —

               Συμφωνία αεροπορικών μεταφορών μεταξύ της Δημοκρατίας της Πορτογαλίας και του κράτους του Ισραήλ, η οποία υπεγράφη στη Λισαβόνα στις 8 Μαΐου 1997, αναφερόμενη στο παράρτημα ΙΙ ως «συμφωνία Ισραήλ – Πορτογαλίας»

               —

               Συμφωνία αεροπορικών μεταφορών μεταξύ της κυβέρνησης της Σοσιαλιστικής Δημοκρατίας της Ρουμανίας και της κυβέρνησης του κράτους του Ισραήλ, η οποία υπεγράφη στο Ισραήλ στις 19 Δεκεμβρίου 1967, αναφερόμενη στο παράρτημα ΙΙ ως «συμφωνία Ισραήλ – Ρουμανίας»

               —

               Συμφωνία αεροπορικών μεταφορών μεταξύ της κυβέρνησης της Σλοβακικής Δημοκρατίας και της κυβέρνησης του κράτους του Ισραήλ, η οποία υπεγράφη στη Μπρατισλάβα στις 22 Αυγούστου 1994, αναφερόμενη στο παράρτημα ΙΙ ως «συμφωνία Ισραήλ – Σλοβακικής Δημοκρατίας»

               —

               Συμφωνία αεροπορικών μεταφορών μεταξύ της Δημοκρατίας της Σλοβενίας και του κράτους του Ισραήλ, η οποία υπεγράφη στη Λουμπλιάνα στις 16 Ιουνίου 1993, αναφερόμενη στο παράρτημα ΙΙ ως «συμφωνία Ισραήλ – Σλοβενίας»

               —

               Συμφωνία αεροπορικών μεταφορών μεταξύ του Βασιλείου της Ισπανίας και του κράτους του Ισραήλ, η οποία υπεγράφη στην Ιερουσαλήμ στις 31 Ιουλίου 1989, αναφερόμενη στο παράρτημα ΙΙ ως «συμφωνία Ισραήλ – Ισπανίας»

               —

               Συμφωνία αεροπορικών μεταφορών μεταξύ της κυβέρνησης του Βασιλείου της Σουηδίας και της κυβέρνησης του κράτους του Ισραήλ, η οποία υπεγράφη στη Στοκχόλμη στις 9 Νοεμβρίου 1977, αναφερόμενη στο παράρτημα ΙΙ ως «συμφωνία Ισραήλ – Σουηδίας»

               —

               Συμφωνία αεροπορικών μεταφορών μεταξύ του κράτους του Ισραήλ Ηνωμένου Βασιλείου της Μεγάλης Βρετανίας και της Βορείου Ιρλανδίας, η οποία υπεγράφη στο Λονδίνο στις 24 Σεπτεμβρίου 1975, αναφερόμενη στο εξής ως «συμφωνία Ισραήλ – ΗΒ του 1975»

               —

               Συμφωνία αεροπορικών μεταφορών μεταξύ της κυβέρνησης του κράτους του Ισραήλ και του Ηνωμένου Βασιλείου της Μεγάλης Βρετανίας και της Βορείου Ιρλανδίας, η οποία υπεγράφη στο Τελ Αβίβ στις 6 Δεκεμβρίου 2001, αναφερόμενη στο εξής ως «συμφωνία Ισραήλ – ΗΒ του 2001»

         ΠΑΡΑΡΤΗΜΑ ΙΙ

      Κατάλογος των άρθρων των συμφωνιών που παρατίθενται στο παράρτημα I και αναφέρονται στα άρθρα 2 έως 4 της παρούσας συμφωνίας

               α)

               Καθορισμός αερομεταφορέα από κράτος μέλος:

                           —

                           Άρθρο 3 της συμφωνίας Ισραήλ – Αυστρίας

                           —

                           Άρθρο 3 της συμφωνίας Ισραήλ – Βελγίου

                           —

                           Άρθρο III της συμφωνίας Ισραήλ – Βουλγαρίας

                           —

                           Άρθρο 4 της συμφωνίας Ισραήλ – Κύπρου

                           —

                           Άρθρο III της συμφωνίας Ισραήλ – Τσεχικής Δημοκρατίας

                           —

                           Άρθρο 4 της συμφωνίας Ισραήλ – Δανίας

                           —

                           Άρθρο 3 της συμφωνίας Ισραήλ – Φινλανδίας

                           —

                           Άρθρο XIII της συμφωνίας Ισραήλ – Γαλλίας

                           —

                           Άρθρο 3 της συμφωνίας Ισραήλ – Γερμανίας

                           —

                           Άρθρο IV της συμφωνίας Ισραήλ – Ελλάδας

                           —

                           Άρθρο III της συμφωνίας Ισραήλ – Ουγγαρίας

                           —

                           Άρθρο III της συμφωνίας Ισραήλ – Ιρλανδίας

                           —

                           Άρθρο 4 της συμφωνίας Ισραήλ – Ιταλίας

                           —

                           Άρθρο 3 της συμφωνίας Ισραήλ – Λεττονίας

                           —

                           Άρθρο III της συμφωνίας Ισραήλ – Λιθουανίας

                           —

                           Άρθρο III της συμφωνίας Ισραήλ – Λουξεμβούργου

                           —

                           Άρθρο III της συμφωνίας Ισραήλ – Μάλτας

                           —

                           Άρθρο II της συμφωνίας Ισραήλ – Κάτω Χωρών

                           —

                           Άρθρο III της συμφωνίας Ισραήλ – Πολωνίας

                           —

                           Άρθρο 3 της συμφωνίας Ισραήλ – Πορτογαλίας

                           —

                           Άρθρο 3 της συμφωνίας Ισραήλ – Ρουμανίας

                           —

                           Άρθρο 3 της συμφωνίας Ισραήλ – Σλοβακικής Δημοκρατίας

                           —

                           Άρθρο III της συμφωνίας Ισραήλ – Σλοβενίας

                           —

                           Άρθρο III της συμφωνίας Ισραήλ – Ισπανίας

                           —

                           Άρθρο 4 της συμφωνίας Ισραήλ – Σουηδίας

                           —

                           Άρθρο 4 της συμφωνίας Ισραήλ – ΗΒ του 1975

                           —

                           Άρθρο 4 της συμφωνίας Ισραήλ – ΗΒ του 2001

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           Άρθρο 5 της συμφωνίας Ισραήλ – Αυστρίας

                           —

                           Άρθρο 4 της συμφωνίας Ισραήλ – Βελγίου

                           —

                           Άρθρο IV της συμφωνίας Ισραήλ – Βουλγαρίας

                           —

                           Άρθρο 5 της συμφωνίας Ισραήλ – Κύπρου

                           —

                           Άρθρο IV της συμφωνίας Ισραήλ – Τσεχικής Δημοκρατίας

                           —

                           Άρθρο 4 της συμφωνίας Ισραήλ – Δανίας

                           —

                           Άρθρο 4 της συμφωνίας Ισραήλ – Φινλανδίας

                           —

                           Άρθρο VIII της συμφωνίας Ισραήλ – Γαλλίας

                           —

                           Άρθρο 4 της συμφωνίας Ισραήλ – Γερμανίας

                           —

                           Άρθρο IV της συμφωνίας Ισραήλ – Ελλάδας

                           —

                           Άρθρο IV της συμφωνίας Ισραήλ – Ουγγαρίας

                           —

                           Άρθρο IV της συμφωνίας Ισραήλ – Ιρλανδίας

                           —

                           Άρθρο 5 της συμφωνίας Ισραήλ – Ιταλίας

                           —

                           Άρθρο 4 της συμφωνίας Ισραήλ – Λεττονίας

                           —

                           Άρθρο IV της συμφωνίας Ισραήλ – Λιθουανίας

                           —

                           Άρθρο IV της συμφωνίας Ισραήλ – Λουξεμβούργου

                           —

                           Άρθρο IV της συμφωνίας Ισραήλ – Μάλτας

                           —

                           Άρθρο VI της συμφωνίας Ισραήλ – Κάτω Χωρών

                           —

                           Άρθρο IV της συμφωνίας Ισραήλ – Πολωνίας

                           —

                           Άρθρο 4 της συμφωνίας Ισραήλ – Πορτογαλίας

                           —

                           Άρθρο 4 της συμφωνίας Ισραήλ – Ρουμανίας

                           —

                           Άρθρο 4 της συμφωνίας Ισραήλ – Σλοβακικής Δημοκρατίας

                           —

                           Άρθρο IV της συμφωνίας Ισραήλ – Σλοβενίας

                           —

                           Άρθρο IV της συμφωνίας Ισραήλ – Ισπανίας

                           —

                           Άρθρο 4 της συμφωνίας Ισραήλ – Σουηδίας

                           —

                           Άρθρο 4 της συμφωνίας Ισραήλ – ΗΒ του 1975

                           —

                           Άρθρο 5 της συμφωνίας Ισραήλ – ΗΒ του 2001

               γ)

               Ασφάλεια πτήσεων:

                           —

                           Άρθρο XIV της συμφωνίας Ισραήλ – Βουλγαρίας

                           —

                           Άρθρο 13 της συμφωνίας Ισραήλ – Κύπρου

                           —

                           Άρθρο IX της συμφωνίας Ισραήλ – Τσεχικής Δημοκρατίας

                           —

                           Άρθρο 8 της συμφωνίας Ισραήλ – Δανίας

                           —

                           Άρθρο 11 της συμφωνίας Ισραήλ – Φινλανδίας

                           —

                           Άρθρο VIII της συμφωνίας Ισραήλ – Ελλάδας

                           —

                           Άρθρο IX της συμφωνίας Ισραήλ – Ουγγαρίας

                           —

                           Άρθρο IX της συμφωνίας Ισραήλ – Ιρλανδίας

                           —

                           Άρθρο 12 της συμφωνίας Ισραήλ – Ιταλίας

                           —

                           Άρθρο 9 της συμφωνίας Ισραήλ – Λεττονίας

                           —

                           Άρθρο IX της συμφωνίας Ισραήλ – Λιθουανίας

                           —

                           Άρθρο IX της συμφωνίας Ισραήλ – Λουξεμβούργου

                           —

                           Άρθρο IX της συμφωνίας Ισραήλ – Μάλτας

                           —

                           Άρθρο IV της συμφωνίας Ισραήλ – Κάτω Χωρών

                           —

                           Άρθρο 8 της συμφωνίας Ισραήλ – Πορτογαλίας

                           —

                           Άρθρο 9 της συμφωνίας Ισραήλ – Σλοβακικής Δημοκρατίας

                           —

                           Άρθρο IX της συμφωνίας Ισραήλ – Σλοβενίας

                           —

                           Άρθρο X της συμφωνίας Ισραήλ – Ισπανίας

                           —

                           Άρθρο 8 της συμφωνίας Ισραήλ – Σουηδίας

                           —

                           Άρθρο 12 της συμφωνίας Ισραήλ – ΗΒ του 2001

               δ)

               Ναύλοι εντός της Ευρωπαϊκής Κοινότητας:

                           —

                           Άρθρο 8 της συμφωνίας Ισραήλ – Αυστρίας

                           —

                           Άρθρο 8 της συμφωνίας Ισραήλ – Βελγίου

                           —

                           Άρθρο IX της συμφωνίας Ισραήλ – Βουλγαρίας

                           —

                           Άρθρο 17 της συμφωνίας Ισραήλ – Κύπρου

                           —

                           Άρθρο VI της συμφωνίας Ισραήλ – Τσεχικής Δημοκρατίας

                           —

                           Άρθρο 10 της συμφωνίας Ισραήλ – Δανίας

                           —

                           Άρθρο 10 της συμφωνίας Ισραήλ – Φινλανδίας

                           —

                           Άρθρο XVII της συμφωνίας Ισραήλ – Γαλλίας

                           —

                           Άρθρο 9 της συμφωνίας Ισραήλ – Γερμανίας

                           —

                           Άρθρο VI της συμφωνίας Ισραήλ – Ελλάδας

                           —

                           Άρθρο VI της συμφωνίας Ισραήλ – Ουγγαρίας

                           —

                           Άρθρο VI της συμφωνίας Ισραήλ – Ιρλανδίας

                           —

                           Άρθρο 8 της συμφωνίας Ισραήλ – Ιταλίας

                           —

                           Άρθρο 6 της συμφωνίας Ισραήλ – Λεττονίας

                           —

                           Άρθρο VI της συμφωνίας Ισραήλ – Λιθουανίας

                           —

                           Άρθρο VI της συμφωνίας Ισραήλ – Λουξεμβούργου

                           —

                           Άρθρο VI της συμφωνίας Ισραήλ – Μάλτας

                           —

                           Παράγραφος 7 του παραρτήματος της συμφωνίας Ισραήλ – Κάτω Χωρών

                           —

                           Άρθρο VI της συμφωνίας Ισραήλ – Πολωνίας

                           —

                           Άρθρο 16 της συμφωνίας Ισραήλ – Πορτογαλίας

                           —

                           Άρθρο 7 της συμφωνίας Ισραήλ – Ρουμανίας

                           —

                           Άρθρο 6 της συμφωνίας Ισραήλ – Σλοβακικής Δημοκρατίας

                           —

                           Άρθρο VI της συμφωνίας Ισραήλ – Σλοβενίας

                           —

                           Άρθρο VI της συμφωνίας Ισραήλ – Ισπανίας

                           —

                           Άρθρο 10 της συμφωνίας Ισραήλ – Σουηδίας

                           —

                           Άρθρο 8 της συμφωνίας Ισραήλ – ΗΒ του 1975

                           —

                           Άρθρο 8 της συμφωνίας Ισραήλ – ΗΒ του 2001

         ΠΑΡΑΡΤΗΜΑ ΙΙΙ

      Κατάλογος άλλων κρατών που αναφέρονται στο άρθρο 2 της παρούσας συμφωνίας

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)

               δ)

               Ελβετική Συνομοσπονδία (βάσει της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας).


title: Απόφαση (ΚΕΠΠΑ) 2017/1339 του Συμβουλίου, της 17ης Ιουλίου 2017, για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας

text:
               18.7.2017

               EL

               Επίσημη Εφημερίδα της Ευρωπαϊκής Ένωσης

               L 185/51

         ΑΠΌΦΑΣΗ (ΚΕΠΠΑ) 2017/1339 ΤΟΥ ΣΥΜΒΟΥΛΊΟΥ
   της 17ης Ιουλίου 2017
   για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (1) και ιδίως το άρθρο 33,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 27 Μαΐου 2016 το Συμβούλιο εξέδωσε την απόφαση (ΚΕΠΠΑ) 2016/849.

               (2)

               Σύμφωνα με το άρθρο 33 παράγραφος 1 της απόφασης (ΚΕΠΠΑ) 2016/849, το Συμβούλιο τροποποιεί το παράρτημα I αυτής βάσει των αποφάσεων του Συμβουλίου Ασφαλείας των Ηνωμένων Εθνών («ΣΑΗΕ») ή της επιτροπής κυρώσεων.

               (3)

               Στις 5 Ιουνίου 2017 η Επιτροπή του ΣΑΗΕ η οποία συγκροτήθηκε δυνάμει της απόφασης 1718 (2006) του Συμβουλίου Ασφαλείας των Ηνωμένων Εθνών τροποποίησε τις καταχωρίσεις για δύο οντότητες που υπόκεινται σε περιοριστικά μέτρα.

               (4)

               Στις 2 Ιουνίου 2017 το ΣΑΗΕ προσέθεσε 14 πρόσωπα και τέσσερις οντότητες στον κατάλογο των προσώπων και οντοτήτων που υπόκεινται σε περιοριστικά μέτρα. Ως εκ τούτου, τα εν λόγω πρόσωπα και οι οντότητες προστέθηκαν στο παράρτημα I της απόφασης (ΚΕΠΠΑ) 2016/849 με την εκτελεστική απόφαση (ΚΕΠΠΑ) 2017/975 του Συμβουλίου (2). Ορισμένα από τα εν λόγω πρόσωπα και οντότητες θα πρέπει, επομένως, να διαγραφούν από το παράρτημα II της απόφασης (ΚΕΠΠΑ) 2016/849, δεδομένου ότι έχουν καταχωριστεί πλέον στο παράρτημα I.

               (5)

               Τα παραρτήματα I και ΙΙ της απόφασης (ΚΕΠΠΑ) 2016/849 θα πρέπει συνεπώς να τροποποιηθούν αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης (ΚΕΠΠΑ) 2016/849 τροποποιείται όπως ορίζεται στο παράρτημα I της παρούσας απόφασης.
   Άρθρο 2
   Το παράρτημα II της απόφασης (ΚΕΠΠΑ) 2016/849 τροποποιείται όπως ορίζεται στο παράρτημα II της παρούσας απόφασης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Ιουλίου 2017.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 141 της 28.5.2016, σ. 79.

      (2)  Εκτελεστική απόφαση (ΚΕΠΠΑ) 2017/975 του Συμβουλίου, της 8ης Ιουνίου 2017, για την εφαρμογή της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας (ΕΕ L 146 της 9.6.2017, σ. 145).

      ΠΑΡΑΡΤΗΜΑ I
      Στο παράρτημα I της απόφασης (ΚΕΠΠΑ) 2016/849 οι καταχωρίσεις για τα πρόσωπα και τις οντότητες που αναφέρονται κατωτέρω αντικαθίστανται ως εξής:
      Α.   Πρόσωπα

                     Όνομα

                     Άλλως

                     Ημερομηνία γέννησης

                     Ημερομηνία καταχώρισης του ΟΗΕ

                     Αιτιολογία

                     «2.

                     Ri Je-Son

                     στα κορεατικά:

                        ;
                     στα κινεζικά:

                     άλλως Ri Che Son

                     1938

                     16.7.2009

                     Υπουργός Βιομηχανίας Ατομικής Ενέργειας από τον Απρίλιο του 2014. Πρώην Διευθυντής του General Bureau of Atomic Energy (GBAE), δηλαδή του κυριότερου φορέα που διευθύνει το πυρηνικό πρόγραμμα της ΛΔΚ· διευκόλυνε σειρά πυρηνικών δραστηριοτήτων, καθώς και τη διαχείριση, από μέρους του GBAE, του Κέντρου Πυρηνικών Ερευνών της Yongbyon και της Namchongang Trading Corporation.»

      Β.   Οντότητες

                     Ονομασία

                     Άλλως

                     τόπος

                     Ημερομηνία καταχώρισης του ΟΗΕ

                     Λοιπές πληροφορίες

                     «4.

                     Namchongang Trading Corporation

                     α) NCG, β) NAMCHONGANG TRADING, γ) NAM CHON GANG CORPORATION, δ) NOMCHONGANG TRADING CO., ε) NAM CHONG GAN TRADING CORPORATION, στ) Namhung Trading Corporation, ζ) Korea Daeryonggang Trading Corporation, η) Korea Tearyonggang Trading Corporation

                     α) Pyongyang, Λαοκρατική Δημοκρατία της Κορέας, β) Sengujadong 11-2/(ή Kwangbok-dong), Mangyongdae District, Pyongyang, Λαοκρατική Δημοκρατία της Κορέας

                     16.7.2009

                     Η Namchongang είναι μια εμπορική εταιρεία της ΛΔΚ υπαγόμενη στον Γενικό Οργανισμό Ατομικής Ενέργειας (GBAE). Η Namchongang ενέχεται στην προμήθεια αντλιών κενού ιαπωνικής καταγωγής που εντοπίστηκαν σε μια πυρηνική εγκατάσταση της ΛΔΚ, καθώς και στην προμήθεια πυρηνικών υλικών συνδεόμενων με Γερμανό πολίτη. Επιπλέον, από τα τέλη της δεκαετίας του '90, ενέχεται στην αγορά σωλήνων αλουμινίου και άλλου εξοπλισμού κατάλληλου για πρόγραμμα εμπλουτισμού ουρανίου. Ο αντιπρόσωπός της είναι πρώην διπλωμάτης που εκπροσώπησε τη ΛΔΚ κατά την επιθεώρηση της πυρηνικής εγκατάστασης της Yongbyon που διεξήγαγε το 2007 ο Διεθνής Οργανισμός Ατομικής Ενέργειας (ΔΟΑΕ). Οι δραστηριότητες διάδοσης της Namchongang εμπνέουν ιδιαίτερη ανησυχία λόγω των παλαιότερων δραστηριοτήτων διάδοσης της ΛΔΚ. Αριθ. τηλεφώνου: +850-2-18111, 18222 (ext. 8573). Αριθμός φαξ +850-2-381-4687.

                     15

                     Green Pine Associated Corporation

                     α) Cho'ngsong United Trading Company, β) Chongsong Yonhap, γ) Ch'o'ngsong Yo'nhap, δ) Chosun Chawo'n Kaebal T'uja Hoesa, ε) Jindallae, στ) Ku'm- haeryong Company LTD, ζ) Natural Resources Development and Investment Corporation, η) Saeingp'il Company, θ) Natural Resources Development and Investment Corporation, ι) Saeng Pil Trading Corporation

                     α) c/o Reconnaissance General Bureau Headquarters, Hyongjesan-Guyok, Pyongyang, Λαϊκή Δημοκρατία της Κορέας, β) Nungrado, Pyongyang, Λαϊκή Δημοκρατία της Κορέας, γ) Rakrang No. 1 Rakrang District Pyongyang Korea, Chilgol-1 dong, Mangyongdae District, Pyongyang, Λαϊκή Δημοκρατία της Κορέας

                     2.5.2012

                     Η Green Pine Associated Corporation (“Green Pine”) έχει αναλάβει πολλές από τις δραστηριότητες της Korea Mining Development Trading Corporation (KOMID). Η KOMID κατονομάστηκε από την επιτροπή κυρώσεων τον Απρίλιο του 2009 και αποτελεί την κυριότερη οντότητα της ΛΔΚ που δραστηριοποιείται πρωτίστως στο εμπόριο όπλων και την εξαγωγή αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Η Green Pine είναι επίσης υπεύθυνη για τις μισές περίπου εξαγωγές όπλων και συναφούς άψυχου υλικού από τη ΛΔΚ. Η Green Pine πρόκειται να υποστεί κυρώσεις για εξαγωγές όπλων ή σχετικού υλικού από την ΛΔΚ. Η Green Pine ειδικεύεται στην παραγωγή στρατιωτικών θαλάσσιων σκαφών και εξοπλισμών, όπως υποβρύχια, πολεμικά σκάφη και πυραυλικά συστήματα, και έχει εξαγάγει τορπίλες και παράσχει τεχνική βοήθεια σε ιρανικές εταιρείες του αμυντικού τομέα. Αριθ. τηλεφώνου: +850-2-18111(ext. 8327). Αριθμός φαξ +850-2-3814685 και +850-2-3813372. Διευθύνσεις ηλεκτρ. ταχυδρομείου: pac@silibank.com και kndic@co.chesin.com.

                     46

                     Strategic Rocket Force of the Korean People's Army (Στρατηγική πυραυλική δύναμη των ενόπλων δυνάμεων της ΛΔΚ)

                     Στρατηγική πυραυλική δύναμη, Διοίκηση της Στρατηγικής πυραυλικής δύναμης των ενόπλων δυνάμεων της ΛΔΚ, Στρατηγική δύναμη, Στρατηγικές δυνάμεις

                     Pyongyang, ΛΔΚ

                     2.6.2017

                     Η Strategic Rocket Force of the Korean People's Army είναι υπεύθυνη για όλα τα προγράμματα βαλλιστικών πυραύλων των ενόπλων δυνάμεων της ΛΔΚ και για τις εκτοξεύσεις πυραύλων SCUD και NODONG.»

      ΠΑΡΑΡΤΗΜΑ II
      Στο παράρτημα II της απόφασης (ΚΕΠΠΑ) 2016/849 οι καταχωρίσεις για τα πρόσωπα και οντότητες που παρατίθενται κατωτέρω διαγράφονται:

                  Ι.

                  Πρόσωπα και οντότητες τα οποία είναι υπεύθυνα για τα πυρηνικά προγράμματα, τα προγράμματα βαλλιστικών πυραύλων ή τα προγράμματα άλλων όπλων μαζικής καταστροφής της ΛΔΚ ή πρόσωπα ή οντότητες που ενεργούν εξ ονόματός τους ή υπό την καθοδήγησή τους ή οντότητες υπό την κυριότητα ή τον έλεγχό τους.
                  Α.   Πρόσωπα

                                 «6.

                                 PAEK Se-bong

                                 12.

                                 PAK To-Chun»

                  Β.   Οντότητες

                                 «7.

                                 Στρατηγικές πυραυλικές δυνάμεις»


title: 2005/570/: Απόφαση του Συμβουλίου, της 24ης Ιουνίου 2005, για διορισμό δύο τακτικών και δύο αναπληρωματικών μελών από τη Γερμανία στην Επιτροπή των Περιφερειών

text:
               23.7.2005

               EL

               Επίσημη Εφημερίδα της Ευρωπαϊκής Ένωσης

               L 193/29

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 24ης Ιουνίου 2005
   για διορισμό δύο τακτικών και δύο αναπληρωματικών μελών από τη Γερμανία στην Επιτροπή των Περιφερειών
   (2005/570/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002, το Συμβούλιο εξέδωσε την απόφαση 2002/60/ΕΚ (1) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2002 έως τις 25 Ιανουαρίου 2006.

               (2)

               Λόγω λήξεως της θητείας του κ. Stanislaw TILLICH και της κ. Ulrike RODUST, έχουν κενωθεί δύο θέσεις τακτικών μελών, και λόγω λήξεως της θητείας του κ. Volker SCHIMPFF και της κ. Heide SIMONIS, δύο θέσεις αναπληρωματικών μελών της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζονται ως τακτικά ή αναπληρωματικά μέλη της Επιτροπής των Περιφερειών, για το εναπομένον διάστημα της θητείας, και συγκεκριμένα μέχρι τις 25 Ιανουαρίου 2006:

               α)

               Ως τακτικά μέλη:

                           ο κ. M. Uwe DÖRING
                           Minister für Justiz, Arbeit und Europa des Landes Schleswig-Holstein
                           σε αντικατάσταση της κ. Ulrike RODUST,

                           ο κ. Hermann WINKLER
                           Sächsischer Staatsminister und Chef der Staatskanzlei,
                           Mitglied des Sächsischen Landtages
                           σε αντικατάσταση του κ. Stanislaw TILLICH·

               β)

               ως αναπληρωματικά μέλη:

                           ο κ. Peter Harry CARSTENSEN
                           Ministerpräsident des Landes Schleswig-Holstein
                           σε αντικατάσταση της κ. Heide SIMONIS,

                           ο κ. Georg MILBRADT
                           Ministerpräsident des Freistaates Sachsen,
                           Mitglied des Sächsischen Landtages
                           σε αντικατάσταση του κ. Volker SCHIMPFF.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημέρα της έκδοσής της.

      Λουξεμβούργο, 24 Ιουνίου 2005.

            Για το Συμβούλιο

            Ο Πρόεδρος

         L. LUX

      (1)  ΕΕ L 24 της 26.1.2002, σ. 38.


title: 2014/720/EΕ: Απόφαση του Συμβουλίου, της 13ης Οκτωβρίου 2014 , για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση του Μαυροβουνίου στην αναθεωρημένη συμφωνία για τις δημόσιες συμβάσεις

text:
               18.10.2014

               EL

               Επίσημη Εφημερίδα της Ευρωπαϊκής Ένωσης

               L 300/51

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Οκτωβρίου 2014
   για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση του Μαυροβουνίου στην αναθεωρημένη συμφωνία για τις δημόσιες συμβάσεις

      (2014/720/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 4 Νοεμβρίου 2013, το Μαυροβούνιο υπέβαλε αίτηση προσχώρησης στην αναθεωρημένη συμφωνία του ΠΟΕ για τις δημόσιες συμβάσεις (εφεξής «αναθεωρημένη ΣΔΣ»).

               (2)

               Οι δεσμεύσεις του Μαυροβουνίου σχετικά με την κάλυψη καθορίζονται στην τελική του προσφορά, όπως υποβλήθηκε στα συμβαλλόμενα μέρη της αναθεωρημένης ΣΔΣ στις 18 Ιουλίου 2014.

               (3)

               Η τελική προσφορά του Μαυροβουνίου αντανακλά τον κατάλογο της Ένωσης που αντιστοιχεί στο πεδίο εφαρμογής στο προσάρτημα I της αναθεωρημένης ΣΔΣ. Ως εκ τούτου, είναι ικανοποιητική και αποδεκτή. Οι όροι προσχώρησης του Μαυροβουνίου, όπως παρατίθενται στο παράρτημα της παρούσας απόφασης, θα αντικατοπτρίζονται στην απόφαση της επιτροπής για τις δημόσιες συμβάσεις (εφεξής «επιτροπή της ΣΔΣ») σχετικά με την προσχώρηση του Μαυροβουνίου.

               (4)

               Η προσχώρηση του Μαυροβουνίου στην αναθεωρημένη ΣΔΣ αναμένεται να συμβάλει θετικά στο περαιτέρω άνοιγμα των διεθνών αγορών δημόσιων συμβάσεων.

               (5)

               Το άρθρο ΧΧΙΙ παράγραφος 2 της αναθεωρημένης ΣΔΣ προβλέπει ότι κάθε μέλος του ΠΟΕ μπορεί να προσχωρήσει στην αναθεωρημένη ΣΔΣ βάσει όρων οι οποίοι θα συμφωνηθούν μεταξύ του εν λόγω μέλους και των μερών και οι οποίοι θα οριστούν σε απόφαση της επιτροπής της ΣΔΣ.

               (6)

               Κατά συνέπεια, είναι αναγκαίο να καθοριστεί η θέση που θα πρέπει να ληφθεί εξ ονόματος της Ένωσης στην επιτροπή της ΣΔΣ σε σχέση με την προσχώρηση του Μαυροβουνίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρόκειται να ληφθεί εξ ονόματος της Ένωσης στο πλαίσιο της επιτροπής για τις δημόσιες συμβάσεις είναι να εγκριθεί η προσχώρηση του Μαυροβουνίου στη αναθεωρημένη συμφωνία σχετικά με τις δημόσιες συμβάσεις, με την επιφύλαξη ειδικών όρων προσχώρησης που καθορίζονται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 13 Οκτωβρίου 2014.

            Για το Συμβούλιο

            Ο Πρόεδρος

         M. MARTINA

      ΠΑΡΑΡΤΗΜΑ
      ΟΡΟΙ ΤΗΣ ΕΕ ΓΙΑ ΤΗΝ ΠΡΟΣΧΩΡΗΣΗ ΤΟΥ ΜΑΥΡΟΒΟΥΝΙΟΥΣΤΗΝ ΑΝΑΘΕΩΡΗΜΕΝΗ ΣΔΣ (1)

      Με την προσχώρηση του Μαυροβουνίου στην αναθεωρημένη ΣΔΣ, το σημείο 2 του τμήματος 2 (Οι κεντρικές κυβερνητικές αναθέτουσες αρχές των κρατών μελών της ΕΕ) του παραρτήματος 1 του προσαρτήματος I για την Ευρωπαϊκή Ένωση έχει ως εξής:

                     «2.

                     Για τα εμπορεύματα, τις υπηρεσίες, τους προμηθευτές εμπορευμάτων και τους παρόχους υπηρεσιών του Ισραήλ και του Μαυροβουνίου, σύναψη δημοσίων συμβάσεων από τις ακόλουθες κεντρικές κυβερνητικές αναθέτουσες αρχές.»

      Με την προσχώρηση του Μαυροβουνίου στην αναθεωρημένη ΣΔΣ, το τμήμα 2 του παραρτήματος 6 έχει ως εξής:

                     «2.

                     Οι συμβάσεις παραχώρησης έργων, όταν ανατίθενται από φορείς του παραρτήματος 1 και 2, υπόκεινται στο καθεστώς της εθνικής μεταχείρισης όσον αφορά τους παρόχους κατασκευαστικών υπηρεσιών της Ισλανδίας, του Λιχτενστάιν, της Νορβηγίας, των Κάτω Χωρών όσον αφορά την Αρούμπα, της Ελβετίας και του Μαυροβουνίου, υπό την προϋπόθεση ότι η αξία των συμβάσεων ισούται με ή υπερβαίνει τα 5 000 000 ΕΤΔ και όσον αφορά τους παρόχους κατασκευαστικών υπηρεσιών της Κορέας, υπό την προϋπόθεση ότι η αξία των συμβάσεων ισούται με ή υπερβαίνει τα 15 000 000 ΕΤΔ.»

         (1)  Η αρίθμηση των καταλόγων των μερών της αναθεωρημένης ΣΔΣ που αντιστοιχούν στο πεδίο εφαρμογής έχει αλλάξει από τη γραμματεία του ΠΟΕ σε συμφωνία με τα μέρη της αναθεωρημένης ΣΔΣ. Η αρίθμηση που χρησιμοποιείται στο παρόν παράρτημα αντιστοιχεί στην αρίθμηση του τελευταίου πιστού αντιγράφου των καταλόγων των μερών της αναθεωρημένης ΣΔΣ που αντιστοιχούν στο πεδίο εφαρμογής το οποίο διαβιβάσθηκε από τον ΠΟΕ στα μέρη της αναθεωρημένης ΣΔΣ με επίσημη κοινοποίηση και είναι διαθέσιμο στην ιστοσελίδα http://www.wto.org/english/tratop_e/gproc_e/gp_app_agree_e.htm#revisedGPA Η αρίθμηση των καταλόγων των μερών της αναθεωρημένης ΣΔΣ που αντιστοιχούν στο πεδίο εφαρμογής και έχει δημοσιευθεί στην ΕΕ L 68 της 7.3.2014, σ. 2 δεν ισχύει πλέον.


title: Απόφαση του Συμβουλίου, της 14ης Σεπτεμβρίου 2015, για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               16.9.2015

               EL

               Επίσημη Εφημερίδα της Ευρωπαϊκής Ένωσης

               C 305/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Σεπτεμβρίου 2015
   για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2015/C 305/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη τις δύο υποψηφιότητες που υπέβαλε η Επιτροπή στο Συμβούλιο όσον αφορά τους αντιπροσώπους των εργοδοτών,
   Εκτιμώντας τα ακόλουθα:

               (1)

               Με την απόφασή του της 14ης Ιουλίου 2015 (2), το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2015 έως 17 Σεπτεμβρίου 2018. Ωστόσο, η απόφαση αυτή δεν περιελάμβανε όλα τα μέλη που πρέπει να διοριστούν,

         ΑΠΟΦΑΣΙΖΕΙ:
   Άρθρο 1
   Οι κάτωθι διορίζονται μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, ήτοι έως τις 17 Σεπτεμβρίου 2018:
   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ:

               ΚΡΟΑΤΙΑ

               κ. Ivica ZELIĆ

               ΜΑΛΤΑ

               κ. Mario SPITERI

         Άρθρο 2
   Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.

      Βρυξέλλες, 14 Σεπτεμβρίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 39 της 13.2.1975, σ. 1.

      (2)  ΕΕ C 232 της 16.7.2015, σ. 2.


title: 2005/688/EK: Απόφαση του Συμβουλίου, της 3ης Οκτωβρίου 2005, για το διορισμό αναπληρωματικού μέλους της Επιτροπής των Περιφερειών

text:
               7.10.2005

               EL

               Επίσημη Εφημερίδα της Ευρωπαϊκής Ένωσης

               L 261/28

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 3ης Οκτωβρίου 2005
   για το διορισμό αναπληρωματικού μέλους της Επιτροπής των Περιφερειών
   (2005/688/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ολλανδικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002 το Συμβούλιο εξέδωσε την απόφαση 2002/60/ΕΚ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2002 έως 25 Ιανουαρίου 2006 (1).

               (2)

               Μετά την παραίτηση του κ. G.B.M. LEERS, χηρεύει μία θέση αναπληρωματικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζεται στην Επιτροπή των Περιφερειών για το υπόλοιπο της περιόδου, δηλαδή έως τις 25 Ιανουαρίου 2006,
   ως αναπληρωματικό μέλος:
   o κ. C.H.J. LAMERS
   Burgemeester van Houten
   προς αντικατάσταση του κ. G.B.M. LEERS.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημέρα εκδόσεώς της.

      Λουξεμβούργο, 3 Οκτωβρίου 2005.

            Για το Συμβούλιο

            Ο Πρόεδρος

         D. ALEXANDER

      (1)  ΕΕ L 24 της 26.1.2002, σ. 38.


title: 2014/646/ΚΕΠΠΑ: Απόφαση EUFOR RCA/5/2014 της Επιτροπής Πολιτικής και Ασφάλειας, της 24ης Ιουλίου 2014 , για την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA)

text:
               6.9.2014

               EL

               Επίσημη Εφημερίδα της Ευρωπαϊκής Ένωσης

               L 267/8

         ΑΠΌΦΑΣΗ EUFOR RCA/5/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 24ης Ιουλίου 2014
   για την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA)

      (2014/646/ΚΕΠΠΑ)

   H EΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2014/73/ΚΕΠΠΑ του Συμβουλίου, της 10ης Φεβρουαρίου 2014, σχετικά με στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) (1), και ιδίως το άρθρο 8 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 8 παράγραφος 2 της απόφασης 2014/73/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις περί αποδοχής προτεινόμενων συνεισφορών τρίτων κρατών.

               (2)

               Κατόπιν της συστάσεως του διοικητή επιχείρησης της EUFOR RCA σχετικά με συνεισφορά της Σερβίας και της γνωμοδοτήσεως της Στρατιωτικής Επιτροπής της Ευρωπαϊκής Ένωσης, η συνεισφορά της Σερβίας θα πρέπει να γίνει δεκτή.

               (3)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η συνεισφορά της Σερβίας στη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) γίνεται δεκτή και θεωρείται σημαντική.
   2.   Η Σερβία απαλλάσσεται από οικονομικές συνεισφορές στον προϋπολογισμό της EUFOR RCA.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 24 Ιουλίου 2014.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  EE L 40 της 11.2.2014, σ. 59.


title: Απόφαση 2013/515/ΚΕΠΠΑ του Συμβουλίου, της 21ης Οκτωβρίου 2013 , για την τροποποίηση της απόφασης 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας

text:
               22.10.2013

               EL

               Επίσημη Εφημερίδα της Ευρωπαϊκής Ένωσης

               L 280/25

         ΑΠΌΦΑΣΗ 2013/515/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Οκτωβρίου 2013
   για την τροποποίηση της απόφασης 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 25 Οκτωβρίου 2010, το Συμβούλιο εξέδωσε την απόφαση 2010/638/ΚΕΠΠΑ (1).

               (2)

               Βάσει επανεξέτασης της απόφασης 2010/638/ΚΕΠΠΑ, τα περιοριστικά μέτρα θα πρέπει να παραταθούν μέχρι τις 27 Οκτωβρίου 2014.

               (3)

               Η απόφαση 2010/638/ΚΕΠΠΑ θα πρέπει, συνεπώς, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 8 της απόφασης 2010/638/ΚΕΠΠΑ, η παράγραφος 2 αντικαθίσταται από το ακόλουθο κείμενο:

      «2.   Η παρούσα απόφαση εφαρμόζεται έως τις 27 Οκτωβρίου 2014. Τελεί υπό διαρκή επανεξέταση. Μπορεί να ανανεώνεται ή να τροποποιείται, κατά περίπτωση, εάν το Συμβούλιο κρίνει ότι οι στόχοι της δεν έχουν εκπληρωθεί.».

   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 21 Οκτωβρίου 2013.

            Για το Συμβούλιο

            Η Πρόεδρος

         C. ASHTON

      (1)  Απόφαση 2010/638/ΚΕΠΠΑ του Συμβουλίου, της 25ης Οκτωβρίου 2010, για την επιβολή περιοριστικών μέτρων κατά της Δημοκρατίας της Γουϊνέας (ΕΕ L 280 της 26.10.2010, σ. 10).


Avis juridique important

|

41992D0285

92/285/ΕΚΑΧ: Απόφαση των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου της 1ης Ιουνίου 1992 που παρεμποδίζει τις συναλλαγές μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Βοσνίας-Ερζεγοβίνης και του Μαυροβουνίου

Επίσημη Εφημερίδα αριθ. L 151 της 03/06/1992 σ. 0020 - 0021

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 1ης Ιουνίου 1992  που παρεμποδίζει τις συναλλαγές μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της  Βοσνίας-Ερζεγοβίνης και του Μαυροβουνίου  (92/285/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας:  ότι η Κοινότητα και τα κράτη μέλη της αποφάσισαν να αναγνωρίσουν την ανεξαρτησία της Δημοκρατίας της Βοσνίας-Ερζεγοβίνης στις 7 Απριλίου 1992-  ότι η Δημοκρατία αυτή έγινε μέλος των Ηνωμένων Εθνών στις 23 Μαΐου 1992-  ότι οι προτεινόμενες άμεσες και έμμεσες δραστηριότητες των Δημοκρατιών της Σερβίας και του Μαυροβουνίου εντός της Δημοκρατίας της Βοσνίας-Ερζεγοβίνης και αναφορικά με αυτή, είναι κυρίως η αιτία των δραματικών εξελίξεων στη Δημοκρατία της  Βοσνίας-Ερζεγοβίνης-  ότι η συνέχιση των δραστηριοτήτων αυτών θα οδηγήσει σε περαιτέρω απαράδεκτες απώλειες ανθρώπινων ζωών και σε υλικές ζημίες, και διαρρηγνύει τη διεθνή ειρήνη και ασφάλεια στην περιοχή-  ότι το Συμβούλιο Ασφαλείας των Ηνωμένων Εθνών, με το ψήφισμα 752 (1992), εξέφρασε σοβαρές ανησυχίες για την ταχεία και βίαιη επιδείνωση της κατάστασης στη Δημοκρατία της Βοσνίας-Ερζεγοβίνης-  ότι ο Πρόεδρος της Δημοκρατίας της Βοσνίας-Ερζεγοβίνης ζήτησε από τη διεθνή κοινότητα να συνδράμει τη χώρα του εναντίων των παρεμβάσεων των Δημοκρατιών της Σερβίας και του Μαυροβουνίου στις εσωτερικές υποθέσεις της Δημοκρατίας της Βοσνίας-Ερζεγοβίνης-  ότι η Κοινότητα και τα κράτη μέλη της, που συνήλθαν στα πλαίσια της πολιτικής συνεργασίας, αποφάσισαν ότι πρέπει να ληφθούν μέτρα προκειμένου να εμποδιστούν οι Δημοκρατίες της Σερβίας και του Μαυροβουνίου να εξακολουθήσουν να παραβιάζουν την ακεραιότητα  και την ασφάλεια της Δημοκρατίας της Βοσνίας-Ερζεγοβίνης, και να παροτρυνθούν να συνεργαστούν για την αποκατάσταση της ειρήνης και του διαλόγου στην περιοχή-  ότι το Συμβούλιο Ασφαλείας των Ηνωμένων Εθνών, ενεργώντας σύμφωνα με το κεφάλαιο VII του Χάρτη των Ηνωμένων Εθνών, εξέδωσε το ψήφισμα 757 (1992) περί οικονομικού αποκλεισμού (embargo) των Δημοκρατιών της Σερβίας και του Μαυροβουνίου-  ότι, υπό τις συνθήκες αυτές, πρέπει να σταματήσουν οι οικονομικές σχέσεις της Κοινότητας με τις Δημοκρατίες της Σερβίας και του Μαυροβουνίου-  ότι η Κοινότητα και τα κράτη μέλη συμφώνησαν να προσφύγουν στην έκδοση κοινοτικής πράξης προκειμένου, μεταξύ άλλων, να διασφαλισθεί η ομοιόμορφη εφαρμογή σε όλη την Κοινότητα ορισμένων από αυτά τα μέτρα,  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Από τις 31 Μαΐου 1992, απαγορεύονται:  α) η είσοδος στο έδαφος της Κοινότητας όλων των προϊόντων και πρώτων υλών, που υπάγονται στη συνθήκη ΕΚΑΧ, καταγωγής ή προελεύσεως των Δημοκρατιών της Σερβίας και του Μαυροβουνίου-  β) οι εξαγωγές προς τις Δημοκρατίες της Σερβίας και του Μαυροβουνίου όλων των προϊόντων και των πρώτων υλών, που υπάγονται στη συνθήκη αυτή, καταγωγής ή προελεύσεως της Κοινότητας-  γ) κάθε δραστηριότητα η οποία έχει σκοπό ή αποτέλεσμα να προωθήσει, άμεσα ή έμμεσα, τις συναλλαγές που αναφέρονται στο στοιχεία α) και β),  Άρθρο 2  Οι απαγορεύσεις του άρθρου 1 δεν ισχύουν:  α) για την είσοδο της Κοινότητας προϊόντων και πρώτων υλών, υπαγομένων στη συνθήκη ΕΚΑΧ, καταγωγής ή προελεύσεως των Δημοκρατιών της Σερβίας και του Μαυροβουνίου, που έχουν εξαχθεί από τις Δημοκρατίες αυτές, πριν από τις 31 Μαΐου 1992-  β) για κάθε δραστηριότητα η οποία έχει σκοπό ή αποτέλεσμα την προώθηση, άμεσα ή έμμεσα, των συναλλαγών που αναφέρονται στο στοιχείο α)-  γ) για τη διέλευση υπό διαμετακόμιση μέσω των Δημοκρατιών της Σερβίας και του Μαυροβουνίου προϊόντων και πρώτων υλών που κατάγονται από το έδαφος εκτός από τις Δημοκρατίες της Σερβίας και του Μαυροβουνίου και που ευρίσκονται προσωρινά στο έδαφος των  Δημοκρατιών αυτών μόνο για τον σκοπό αυτής της διέλευσης υπό διαμετακόμιση, σύμφωνα με τις κατευθυντήριες γραμμές που έχει εγκρίνει η επιτροπή η οποία έχει συσταθεί με το ψήφισμα 724 (1991) του Συμβουλίου Ασφαλείας των Ηνωμένων Εθνών-  δ) για τις δραστηριότητες που συνδέονται με τον UNPROFOR, με τη διάσκεψη για τη Γιουγκοσλαβία ή με την αποστολή παρακολούθησης της Ευρωπαϊκής Κοινότητας (European Community Monitor Mission).  Άρθρο 3  Το άρθρο 1 εφαρμόζεται παρά την ύπαρξη δικαιωμάτων που χορηγήθηκαν ή υποχρεώσεων που επιβλήθηκαν από διεθνή συμφωνία ή σύμβαση πριν από τις 31 Μαΐου 1992 ή άδεια που χορηγήθηκε πριν από την ημερομηνία αυτή.  Άρθρο 4  Η παρούσα απόφαση εφαρμόζεται στο έδαφος της Κοινότητας, συμπεριλαμβανομένου του εναερίου χώρου της, και σε κάθε αεροσκάφος ή σκάφος υπό τη δικαιοδοσία κράτους μέλους, καθώς και - σε οποιοδήποτε άλλο μέρος - σε κάθε υπήκοο κράτους μέλους, και  σε κάθε οργανισμό υπό εταιρική μορφή ή όπως άλλως έχει συσταθεί, σύμφωνα με το δίκαιο κράτους μέλους.  Άρθρο 5  Κάθε κράτος μέλος καθορίζει τις κυρώσεις που πρέπει να επιβάλλονται σε περίπτωση παράβασης των διατάξεων της παρούσας απόφασης.  Άρθρο 6  Η παρούσα απόφαση αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Βρυξέλλες, 1 Ιουνίου 1992. Ο Πρόεδρος  Joao PINHEIRO


Avis juridique important

|

32002D0801

2002/801/ΕΚ: Απόφαση του Συμβουλίου, της 8ης Οκτωβρίου 2002, για την τροποποίηση της απόφασης 98/509/ΕΚ για τη σύναψη της συμφωνίας αμοιβαίας αναγνώρισης για την αξιολόγηση πιστότητας, μεταξύ της Ευρωπαϊκής Κοινότητας και της Νέας Ζηλανδίας

Επίσημη Εφημερίδα αριθ. L 278 της 16/10/2002 σ. 0020 - 0020

Απόφαση του Συμβουλίουτης 8ης Οκτωβρίου 2002για την τροποποίηση της απόφασης 98/509/ΕΚ για τη σύναψη της συμφωνίας αμοιβαίας αναγνώρισης για την αξιολόγηση πιστότητας, μεταξύ της Ευρωπαϊκής Κοινότητας και της Νέας Ζηλανδίας(2002/801/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, το άρθρο 300 παράγραφος 3 πρώτο εδάφιο πρώτη πρόταση το άρθρο 300 και παράγραφος 4,την πρόταση της Επιτροπής,Εκτιμώντας τα ακόλουθα:Για να εξασφαλιστεί η αποτελεσματική λειτουργία της συμφωνίας αμοιβαίας αναγνώρισης για την αξιολόγηση πιστότητας μεταξύ της Ευρωπαϊκής Κοινότητας και της Νέας Ζηλανδίας(1) (εφεξής καλούμενη "η συμφωνία") είναι αναγκαίο να τροποποιηθεί η απόφαση 98/509/ΕΚ(2) προκειμένου να εξουσιοδοτηθεί η Επιτροπή να λάβει όλα τα απαραίτητα μέτρα για τη λειτουργία της συμφωνίας,ΑΠΟΦΑΣΙΖΕΙ:Άρθρο μόνοΤο άρθρο 3 της απόφασης 98/509/ΕΚ αντικαθίσταται από το ακόλουθο κείμενο: "Άρθρο 31. Η Επιτροπή, επικουρούμενη από την ειδική επιτροπή που ορίζεται από το Συμβούλιο, εκπροσωπεί την Κοινότητα στη μεικτή επιτροπή που προβλέπεται στο άρθρο 12 της συμφωνίας. Η Επιτροπή προβαίνει, ύστερα από διαβούλευση με την ειδική αυτή επιτροπή, στους διορισμούς, στις κοινοποιήσεις, στις ανταλλαγές πληροφοριών και στις αιτήσεις για ενημέρωση που ορίζονται στη συμφωνία.2. Η θέση της Κοινότητας στη μεικτή επιτροπή καθορίζεται από την Επιτροπή ύστερα από διαβούλευση με την ειδική επιτροπή που αναφέρεται στην παράγραφο 1."Λουξεμβούργο, 8 Οκτωβρίου 2002.Για το ΣυμβούλιοΟ ΠρόεδροςT. Pedersen(1) ΕΕ L 229 της 17.8.1998, σ. 62.(2) ΕΕ L 229 της 17.8.1998, σ. 61.


title: 2010/706/ΕΕ: Απόφαση του Συμβουλίου, της 3ης Ιουνίου 2010 , για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Γεωργίας σχετικά με τη διευκόλυνση της έκδοσης θεωρήσεων

text:
               24.11.2010

               EL

               Επίσημη Εφημερίδα της Ευρωπαϊκής Ένωσης

               L 308/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 3ης Ιουνίου 2010
   για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Γεωργίας σχετικά με τη διευκόλυνση της έκδοσης θεωρήσεων
   (2010/706/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α) σε συνδυασμό με το άρθρο 218 παράγραφος 5,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 27 Νοεμβρίου 2008, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Γεωργία για συμφωνία μεταξύ της Ευρωπαϊκής Ένωσης και της Γεωργίας σχετικά με τη διευκόλυνση της έκδοσης θεωρήσεων (εφεξής αναφερόμενη ως «η συμφωνία»). Οι διαπραγματεύσεις ολοκληρώθηκαν επιτυχώς και η συμφωνία μονογραφήθηκε στις 25 Νοεμβρίου 2009.

               (2)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (1)· το Ηνωμένο Βασίλειο, συνεπώς, δεν συμμετέχει στη θέσπισή της και δεν δεσμεύεται από αυτήν ούτε υπόκειται στην εφαρμογή της.

               (3)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2)· η Ιρλανδία, συνεπώς, δεν συμμετέχει στη θέσπισή της και δεν δεσμεύεται από αυτήν ούτε υπόκειται στην εφαρμογή της.

               (4)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (5)

               Η συμφωνία θα πρέπει να υπογραφεί, με την επιφύλαξη της σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και της Γεωργίας σχετικά με τη διευκόλυνση της έκδοσης θεωρήσεων (εφεξής αναφερόμενης ως «συμφωνία») εγκρίνεται εξ ονόματος της Ένωσης, υπό την επιφύλαξη της σύναψης της εν λόγω συμφωνίας (3).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης υπό την επιφύλαξη της σύναψής της.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 3 Ιουνίου 2010.

            Για το Συμβούλιο

            Ο Πρόεδρος

         A. PÉREZ RUBALCABA

      (1)  ΕΕ L 131 της 1.6.2000, σ. 43.

      (2)  ΕΕ L 64 της 7.3.2002, σ. 20.

      (3)  Τα κείμενα της συμφωνίας, του πρωτοκόλλου και των δηλώσεων θα δημοσιευθούν μαζί με την απόφαση για τη σύναψη της συμφωνίας.